  Виталий Пронин Туннэ нуналлы Удмуртиын 1 сюрс 352 гектар пала нюлэс утялтэмын, мерттэмын. Со шаерысьтымы сикъёслэн 66,6 процентэз. Туспуктӥз Максим ЕгоровТа уж борды Инкуазь узырлыкъя но инкуазез утёнъя министерство 2018-тӥ арын кутскиз федеральной бюджетысь висъям коньдонлэн юрттэменыз. — Сикъёсты утялтыса, мерттыса гинэ тодомы, кызьы соос воштӥсько, — вераз Инкуазь узырлыкъя но инкуазез утёнъя министр Денис Удалов. 2019-тӥ арын нюлэсэз утялтӥзы Алнаш, Дэбес, Можга, Юкаменск, Сьӧлта, Вавож ёросъёсын. 2020-тӥ арын — Воткинск, Глазов, Грак, Камбарка, Кизнер, Ува, Дэри ёросъёсын. Оглом 20 лесничество утялтэмын ни. 2021-тӥ арылэн пумаз чаклало нюлэсъёслэсь 79,9 процентсэ тупатыны. Удмуртиысь вань нюлэсъёсты утялтыны, мерттыны малпало 2023-тӥ арлэн пумозяз. УД Теги: лес нюлэс Сик  